कपड़े उतारकर पीटने का दावा, 2 गिरफ्तार; सेना बोली- सैनिकों के परिवार की जिम्मेदारी हमारी
भारतीय सेना के एक जवान की पत्नी के साथ छेड़छाड़ और मारपीट मामले में दो लोगों को गिरफ्तार किया गया है। ये मामला एक दिन पहले सामना आया था। जब जवान का वीडियो सोशल मीडिया पर वायरल हुआ। यह वीडियो रिटायर्ड अधिकारी लेफ्टिनेंट कर्नल एन2 held in soldier wife assault case Indian Army prioritises well being of jawans families
तमिलनाडु में रविवार को आर्मी के जवान की पत्नी के साथ छेड़छाड़-मारपीट का एक मामला सामने आया था। मामले में जवान ने एक वीडियो बनाया था, जिसमें वह स्थानीय प्रशासन से मदद की गुहार लगा रहा है। ये वीडियो सेना के ही एक रिटायर्ड अधिकारी लेफ्टिनेंट कर्नल एन त्यागराजन ने पोस्ट किया था।
पीड़ित जवान तमिलनाडु के पदवेदु गांव का रहने वाला है। उनका नाम हवलदार प्रभाकरन है और वह फिलहाल कश्मीर में तैनात हैं। वीडियो में सेना के जवान ने कहा, मेरी पत्नी तमिलनाडु के पदवेदु गांव में लीज पर दुकान चलाती है। काफी समय से कुछ लोग उसे परेशान कर रहे हैं। बदमाशों ने दुकान का सामान बाहर फेंक दिया।
उन्होंने मेरे परिवार पर चाकू से हमला किया और धमकी दी। मेरी पत्नी को अर्धनग्न कर दिया गया और बेरहमी से पीटा गया। मैंने SP से मदद की गुहार लगाई है। उन्होंने कार्रवाई का आश्वासन दिया है। DGP साहब से भी मदद के लिए कहा है।
SP बोले- मारपीट की बात झूठी, दो लोगों को गिरफ्तार किया गया
तिरुवन्नामलई के SP ने कहा, दोनों पक्षों के बीच रेणुगंबल मंदिर की जमीन पर पट्टे की दुकान को लेकर विवाद चल रहा है। आर्मी के जवान की पत्नी कीर्ति के साथ कोई मारपीट जैसी घटना नहीं हुई है। मामले को बढ़ाचढ़ाकर पेश किया गया है। दो आरोपी रामू और हरि प्रसाद को गिरफ्तार किया गया है। मामले की जांच की जा रही है।
आर्मी ने कहा- जवानों के परिवार की जिम्मेदारी हमारी
पुलिस की कार्रवाई के बीच आर्मी ने ट्वीट कर कहा- इंडियन आर्मी उन परिवारों की सुरक्षा को उच्च प्राथमिकता देती है जो फील्ड क्षेत्रों में तैनात हैं। हवलदार प्रभाकरन के मामले में सेना के स्थानीय अफसर पीड़ित परिवार के संपर्क में हैं। परिवार की सुरक्षा को लेकर पुलिस और प्रशासन से बातचीत की गई है। हमें सुरक्षा का आश्वासन मिला है।
यह खबर भी पढ़ें...
कश्मीर में महिलाओं-बच्चों से हथियार सप्लाई करा रही ISI, आतंकियों को मैसेज भेजने में लड़कियों का इस्तेमाल हो रहा
जम्मू-कश्मीर में एक्टिव आतंकी संगठनों ने अपने ओवर ग्राउंड वर्कर्स (OGW) के रूप में महिलाओं, लड़कियों और नाबालिग बच्चों का इस्तेमाल शुरू कर दिया है। वे इनसे हथियार, मैसेज और ड्रग्स की सप्लाई करवा रहे हैं। चिनार कॉर्प्स के लेफ्टिनेंट जनरल अमरदीप सिंह औजला ने यह जानकारी दी है। पढ़ें पूरी खबर...